**PLÁN ADAPTAČNÉHO OBDOBIA VZDELÁVANIA ŽIAKOV**

**PO NÁVRATE DO ŠKÔL**

**od 12.4.2021 na ZŠ Komenského Sečovce spracovaného na základe rozhodnutia ministra školstva z 12. apríla 2021 pod číslom 2021/12811:1-A1810**

Riaditeľka Základnej školy so sídlom v Sečovciach vydáva tieto pokyny zahrnuté v Pláne adaptačného obdobia vzdelávania žiakov školy zamerané na pedagogickú časť k postupnému návratu do škôl, prechodu z dištančnej výučby na prezenčnú výučbu a k adaptácii žiakov v škole na základe odporúčaní MŠVVaŠ SR a ŠPÚ s účinnosťou od 12.4.2021 do 30.6.2021.

Tento Plán sa môže meniť dodatkami na základe rozhodnutia ministra školstva, príslušného RÚVZ, rozhodnutia riaditeľa školy po súhlasnom stanovisku zriaďovateľa vo vzťahu k celoštátnemu/regionálnemu Covid automatu/epidemiologickej situácie na škole.

Ak sa obmedzí alebo preruší prevádzka školy na základe opatrenípríslušných orgánov z dôvodu ochorenia COVID-19 alebo podozrenia na ochorenie COVID-19,považuje sa to za mimoriadne prerušenie školského vyučovania v škole, to platí aj ak ide o obmedzenie prevádzky vo vzťahuk jednej triede alebo k viacerým triedam.

ZŠ Komenského v Sečovciach v takomto prípade zabezpečí pre žiakovdištančné vzdelávanie obvyklým/zaužívaným spôsobom – kombinácia online vyučovania a distribúcie pracovných listov.

Plán je zameraný hlavne na druhý stupeň základnej školy, pretože práve žiaci tohto stupňa mali prerušené prezenčné vyučovanie počas dlhého obdobia, ale dotýka sa tiež žiakov prvého stupňa školy, nakoľko žiaci v 0. – 4. ročníku v roku 2021 dlhodobo nenavštevovali školu prezenčne, najmä z dôvodu obáv zo šírenia ochorenia Covid-19 zo strany rodičov.

Informácie o tomto Pláne adaptačného obdobia vzdelávania škola zverejní na svojom webovom sídle, zároveň o ňom budú pedagogickí a odborní zamestnanci informovaní počas pracovnej porady dňa 15.4.2021. Následne budú o tomto Pláne informovať rodičov i žiakov školy telefonicky, cez sociálne siete a v priamej komunikácii s cieľom znížiťich stres a u žiakov posilniť pocit bezpečia.

***VZDELÁVANIE ŽIAKOV***

**V termíne od 12. do 16. apríla 2021:**

* žiaci 1. – 4. ročníka – prezenčne (Ulica Komenského)
* žiaci druhého stupňa školy – v malých skupinách 5+1 (Ulica Komenského)
* žiaci z Elokovaného pracoviska (Ulica Nová) a žiaci s trvalým bydliskom na ulici Novej (Ulica Komenského) na základe rozhodnutia zriaďovateľa a rozhodnutia RÚVZ – dištančne (pracovné listy)

**V termíne od 19. do 23. apríla 2021** sa vzdelávanie žiakov 2. stupňa základných škôl realizuje kombinovanou formou nasledovne:

* 8. a 9. ročník –prezenčná forma vzdelávania
* 5. – 7. ročník – kombinovane (online a prezenčné vzdelávanie v malých skupinách 5+1)
* žiaci 0.- 4. ročníka – prezenčne (Ulica Komenského a Ulica Nová)

**Od 26.4.2021** sa formy vzdelávania žiakov 2.stupňa základných škôl určujú v závislosti od epidemiologickej situácie na regionálnej úrovni podľa COVIDautomatu nasledovne:

* IV. stupeň varovania – prezenčné vzdelávanie žiakov 2. st. vo všetkých ročníkoch v malých skupinách (5+1), žiaci 1. st. prezenčne
* III. stupeň varovania - kombinovaná forma vzdelávania
* prezenčné vzdelávanie žiakov 5. – 7. ročníka v malých skupinách 5+1
* prezenčné vzdelávanie žiakov 8. – 9. ročníka
* prezenčné vzdelávanie žiakov0. – 4.ročníka
* II. nižší stupeň varovania – prezenčná forma vzdelávania pre všetkých žiakov školy

V závislosti od epidemiologickej situácie na školskej úrovni, prípadne v závislosti od rozhodnutia miestne príslušnéhoRÚVZ sa môže vzdelávanie všetkých žiakov 2. stupňa realizovať aj výhradne dištančnou formou, a tobez ohľadu na aktuálne platný stupeň varovania na regionálnej úrovni.Pre žiakov, ktorí sa nebudú zúčastňovať prezenčného vyučovania, je potrebné zabezpečiť zadávanie úloh tak, ako je toobvyklé pri chorobe dieťaťa.

V rámci MZ a PK je nevyhnutnépripraviť redukciu učiva/jeho presunutie do vyšších ročníkov podľa Dodatku č. 7 a č. 8 k ŠVP po dohode na trištvrťročnej hodnotiacej porade.

Povinnosti pedagogických a odborných zamestnancov:

* oboznámiť sa s materiálmi – manuály, rozhodnutia ministra, usmernenia, školský covid semafor, príslušné vyhlášky a uznesenia vlády (všetky zverejnené na stránke ministerstva www.minedu.sk v časti Aktuálne témy a na stránkach Štátneho pedagogického ústavu [www.ucimenadialku.sk](http://www.ucimenadialku.sk))
* prehodnotenie svojhonaplánovaného profesijného rozvoja vzhľadom na novú situáciu vo vzdelávaní v roku 2021

Súčasne žiadame všetkých zamestnancov školy, aby dôrazne dodržiavali a rešpektovali všetky odporúčané hygienické opatrenia, ktoré sú detailne uvedené pre každý typ školy nawebovej stránke ministerstva školstva <https://www.minedu.sk/manual-opatreni-pre-skoly-a-skolske-zariadenia/> a v Prevádzkovom poriadku školy.

Pri podpore opätovnej adaptácie žiakov na podmienky štandardného školského vyučovania riaditeľka školy odporúča tiež využiť metodický materiál *Ako podporiť návrat žiakov do škôl*na [www.ucimenadialku.sk](http://www.ucimenadialku.sk), ktorý obsahuje námety na aktivity, zameranénielen na obnovenie študijných rutín a návykov, ale najmä na prinavrátenie emocionálneho a sociálnehobezpečia, podporu sociálnych vzťahov a duševného zdravia žiakov. Obsahuje tiež prehľad varovných signálovu žiakov, ktoré naznačujú potrebu zvýšenej pozornosti a postupy ako pristupovať ku žiakom, ktorí zažívajútraumu z dôvodu úmrtia blízkeho človeka.

Z hľadiska obsahu vzdelávania sa odporúča:

* Vo vzájomnej súčinnosti učiteľov školy identifikovať kľúčové ciele a obsah vzdelávania v predmetochz tzv. hlavných vzdelávacích oblastí. Možnosti úprav v školskomvzdelávacom programe sú zhrnutév metodickom materiáli k úpravám obsahu vzdelávania a na webinároch k možnostiam úpravy obsahu vzdelávania.
* Neorientovať sa na dobiehanie učiva v učebnici, ale sústrediť pozornosť na ciele, ktoré učiteliaidentifikujú ako kľúčové v jednotlivých predmetoch.
* Po návrate žiakov do školy venovať pozornosť zisťovaniu kvality osvojených vedomostí a zručnostížiakov. Výsledky je potrebné využiť ako zdroj pre úpravy cieľov obsahu vzdelávania na obdobie dokonca školského roka, nie ako zdroj hodnotenia žiakov.

Po každom (aj kratšom) období realizácie výučby žiakov základnej školy dištančnou formou a ich nástupe na prezenčné vyučovanie sa ďalej odporúča:

* zistiť reálny priebeh dištančného vzdelávania u jednotlivých žiakov;
* poskytnúť žiakom a rodičom spätnú väzbu na vypracované zadania z dištančného vzdelávania;
* venovať pozornosť precvičeniu učiva preberaného počas dištančného vzdelávania;
* neodporúča sa realizovať preverovanie vedomostí a zručností žiakov základnej školy písomným a ústnympreskúšaním minimálne 2 týždne po nástupe na prezenčné vzdelávanie;
* venovať pozornosť podpore opätovnej adaptácie na školské prostredie a socializácii žiakov v školskýchkolektívoch;
* v záujme podpory vzťahov v triedach vytvárať priestor na spoluprácu vo dvojiciach alebo v malýchskupinách pri učení sa a ponechať tak žiakom priestor na diskusie a zdieľanie skúseností;
* v prípade identifikovania problémov s jednotlivcami alebo skupinami pri opätovnej adaptácii na školsképrostredie, príp. pri identifikovaní problémov v správaní, zmenách v prejavoch žiaka sa odporúčaspolupráca so školským psychológom.

***TESTOVANIE PO NÁVRATE DO ŠKOLY***

Povinnosti žiakov, zákonných zástupcov žiakov a zamestnancov školy:

* kým bude nutnosť a potreba testu zákonného zástupcu, potom sa musí dať otestovať aspoň jeden zákonný zástupca žiaka, ktorý s ním žije v spoločnej domácnosti
* žiaci prvého stupňa základnej školy sa netestujú, aj keď presiahli vek 10 rokov
* platnosť testov – test zamestnancov, zákonných zástupcov i žiakov, u ktorých je vyžadovaný, platí 7 kalendárnych dní podľa aktuálnych pravidiel COVID AUTOMATU a vyhlášky Úradu verejného zdravotníctva Slovenskej republiky, ktorou sa nariaďujú opatrenia pri ohrození verejného zdravia k režimu vstupu osôb do priestorov prevádzok a priestorov zamestnávateľa. Riaditeľka školy alebo ňou poverený zamestnanec overuje splnenie podmienky negatívneho výsledku testu hlavne prostredníctvom príslušného čestného vyhlásenia predloženého od zamestnancov, zákonných zástupcov (ak nie sú vyňatí na základe výnimky z uznesenia vlády SR alebo z vyhlášky Úradu verejného zdravotníctva SR z testovania). Na základe vydanej vyhlášky Úradu verejného zdravotníctva SR je stanovené oprávnenie pre prevádzkovateľa školy pri vstupe do prevádzky overovať splnenie podmienky formou požadovania predloženia príslušného dokladu – potvrdenia o výsledku testu na COVID-19 výlučne k nahliadnutiu, nie archivácii.

Ak sa v škole vyskytne podozrenie, resp. ochorenie na COVID-19, riaditeľka školy alebo jej zriaďovateľ sa kvôli rýchlejšiemu návratu žiakov do školy môže rozhodnúť pre testovanie žiakov a zamestnancov aj skôr ako v sedemdňovej frekvencii.

Ak rodičia nesúhlasia s opatreniami štátu v oblasti protipandemických opatrení a nariadení, je potrebné ich uistiť, že postupujeme podľa rozhodnutí a usmernení ministerstva, uznesení vlády a platných vyhlášok ÚVZ SR. Našou povinnosťou nie je obhajovať rozhodnutia nadriadených orgánov, ale dodržiavať platné opatrenia a v ich intenciách zabezpečiť výchovno-vzdelávací proces v bezpečnom prostredí pre ich deti.

V prípade, ak zákonný zástupca žiaka neabsolvuje testovanie a z tohto dôvodu sa jeho dieťa nebude zúčastňovať prezenčného vyučovania, tak škola eviduje neprítomnosť žiaka podľa týchto podmienok:

* ospravedlní absenciu žiakovi, ak je táto zákonným zástupcom riadne nahlásená z dôvodu netestovania zákonného zástupcu žiaka a zároveň zabezpečuje kontakt so školou ohľadne vzdelávania svojho dieťaťa, ktoré bude prebiehať formou zadávania úloh ako je obvyklé pri chorobe dieťaťa alebo formou dištančného vyučovania, ak bude mať na to škola kapacitné možnosti. Ak tak zákonný zástupca neurobí v priebehu 5 dní školského vyučovania, je to považované za zanedbávanie povinnej školskej dochádzky a riaditeľka školy bude kontaktovať ÚPSVAR SR s hlásením o jej zanedbávaní,
* 2. ak neprítomnosť na prezenčnom vyučovaní bude dlhšia ako 15 vyučovacích dní a rodič nezabezpečí kontakt so školou podľa bodu 1, žiak môže byť komisionálne preskúšaný z učiva daného ročníka.

V prípade, že sa zamestnanec nezúčastní zo subjektívnych dôvodov testovania a nevzťahuje sa na neho výnimka z testovania, má zamestnávateľ nasledujúce možnosti:

* môže sa dohodnúť s PZ alebo OZ, že bude zapojený do dištančného vzdelávania žiakov, ak ho škola uskutočňuje a zamestnávateľ ho potrebuje na jeho realizáciu,
* môže sa dohodnúť s nepedagogickým zamestnancom na práci z domu, pokiaľ to povaha jeho práce umožňuje (napr. ekonómka školy, pracovníčka úseku PAM, tajomníčka školy),
* môže sa dohodnúť so zamestnancom na čerpaní dovolenky (§ 111 ods. 1 Zákonníka práce),
* môže sa dohodnúť so zamestnancom na čerpaní pracovného voľna bez náhrady mzdy (tzv. prekážka v práci na strane zamestnanca) podľa § 141 ods. 3 písm. c) Zákonníka práce.

**ORGANIZÁCIA PREVÁDZKY 1. STUPŇA ZŠ KOMENSKÉHO (ULICA KOMENSKÉHO) OD 12.4.2021 DO 23.4.2021 – ADAPTAČNÉ OBDOBIE**

Adaptačné obdobie návratu žiakov do školy bude trvať 2 týždne – od 12.4.2021 do 23.4.2021, kedy škola bude v špeciálnom režime vzdelávania - pravidelné hodiny s triednym učiteľom, pohybové bezkontaktné aktivity vo vonkajšom prostredí, žiacke výkony hodnotiť len slovne. V tomto období je vhodné zapájať žiakov do spoločného plánovania aktivít - plánovať zhrnutie a zopakovanie prebratého učiva spolu so žiakmi. Toto usmernenie platí pre všetkých žiakov 1. stupňa školy na ulici Komenského.

Od 12.4.2021 sa vyučovanie na 1. stupni riadi rozvrhom platným od 26. 10. 2020. Zohľadňuje sa odporúčanie, aby triedny učiteľ učil vo svojej triede všetky predmety. Tento rozvrh bude platný do 23.4.2021, pokiaľ sa nezmení epidemiologická situácia.

Výučba sa realizuje podľa školského vzdelávacieho programu s úpravami vyplývajúcimi z Manuálu prezákladné školy a školské zariadenia (t. j. telesná a športová výchova sa za priaznivých klimatických podmienokrealizuje v exteriéri, hudobná výchova sa vyučuje bez napĺňania cieľov v oblasti hlasových činností atď.). Vprípade vyučovacích hodín zabezpečovaných inými ako triednymi učiteľmi na 1. stupni ZŠ sa odporúča postupovať tak, ako v prípade odborného zastupovania, tzn. spracovaním a poskytnutím učebných materiálovalebo prípravy na vyučovanie učiteľom príslušného vyučovacieho predmetu triednemu učiteľovi.

Odporúča sa zachovávať všetky didaktické princípy a zásady, metodické odporúčania a postupy platné preprimárne vzdelávanie, pričom je dôležité:

* zabezpečiť individuálnu podporu (doučovanie) žiakom, ktorí počas mimoriadneho prerušenia vyučovania v školskom roku 2019/2020 a počas dištančného vzdelávania v školskom roku 2020/2021 nemali zabezpečený prístup k online vyučovaniu, a postupne vyrovnať nimi osvojené učivo s ostatnými žiakmi v triede.
* upraviť tematické výchovno-vzdelávacie plány alebo iné typy ročných plánov, prípadne učebné osnovy (redukovať ciele a obsah vzdelávania) v spolupráci s ostatnými učiteľmi 1. stupňa aj 2. stupňa tak, aby odrážali podmienky dištančného vyučovania v školskom roku 2020/2021. Pri úpravách cieľov a obsahu vzdelávania sa môžu učitelia inšpirovať metodickým materiálom a webinármi k úprave cieľov a obsahu vzdelávania - ŠPÚ.
* pre žiakov, ktorí sa nezúčastňujú prezenčného vyučovania, je potrebné zabezpečiť zadávanie úloh tak, ako je to obvyklé pri chorobe dieťaťa.

Adaptačné prvky je vhodné realizovať až do ukončenia školského roka 2020/2021.

**ORGANIZÁCIA PREVÁDZKY 2. STUPŇA ZŠ KOMENSKÉHO (ULICA KOMENSKÉHO)V ZÁVISLOSTI OD TERMÍNU NÁSTUPU DO ŠKOLY – ADAPTAČNÉ OBDOBIE**

**Režim pre 2. stupeň školy**

Vo všetkých triedach 2. st. s účinnosťou od 12.4.2021 do 16.4.2021 sa vyučuje v skupinách 5+1 (max. 5 žiakov na 1 PZ). Platí to pre žiakov, ktorí nemali možnosť dištančne sa doma vzdelávať s výnimkou žiakov s trvalým bydliskom na Ulici Novej.

V týždni od 19.4.2021 do 23.4.2021 bude vyučovanie na 2. st. školy prebiehať v 5. až 7. ročníku v skupinách 5+1 (max. 5 žiakov na 1 PZ) podľa rozvrhu platnom od 26.10.2020. Žiaci ôsmeho a deviateho ročníka, vrátane špeciálnej triedy, sa budú vzdelávať prezenčne podľa rozvrhu platnom od 19.4.2021.

V týždni od 26.4.2021 do 30.4.2021 sa budú žiaci 2. st. školy vzdelávať podľa rozvrhov hodín platných od 26.4.2021.

Adaptačným procesom v dĺžke dvoch týždňov musí prejsť každá trieda po návrate do školy. Rozvrhy hodín budú pripravené v dostatočnom predstihu s prihliadnutím na všetky odporúčania vyplývajúce z metodického usmernenia (pedagogická oblasť) „Návrat žiakov do škôl“.Adaptačné prvky so žiakmi je vhodnérealizovať až do ukončenia školského roka 2020/2021.

**ORGANIZÁCIA PREVÁDZKY 0. AŽ 5. ROČNÍKA ELOKOVANÉHO PRACOVISKA ZŠ KOMENSKÉHO (ULICA NOVÁ)V ZÁVISLOSTI OD TERMÍNU NÁSTUPU DO ŠKOLY – ADAPTAČNÉ OBDOBIE**

Organizačné podmienky pre Elokované pracovisko na Ulici Novej platia rovnaké ako pre pracovisko na Ulici Komenského s posunom termínu od 19.04.2021.

**OBSAH A NÁPLŇ ČINNOSTÍ SO ŽIAKMI POČAS ADAPTAČNÉHOVZDELÁVANIA PRE 1. A 2.STUPEŇ ŠKOLY**

Cieľom adaptačného obdobia je poskytnúť žiakom a pedagógom podmienky pre postupný návrat k bežnému prezenčnému vyučovaniu, minimalizovať stresové situácie a vytvoriť bezpečné prostredie.

Od 12.4.2021 do 23.4.2021sa zameriame predovšetkým na:

* Pravidelné hodiny s triednym učiteľom, dlhšie ranné kruhy, hodiny zamerané na spoločné aktivity, rozhovory žiakov v triede s triednym učiteľom a pod. Počas prvého týždňa každý deň, v nasledujúcich týždňoch aspoň 2 – 3x týždenne.
* Pohybové a iné aktivity vo vonkajšom prostredí.

Záväzné zásady adaptačného obdobia:

* prvý týždeň podporiť socializáciu žiakov a hodiny s triednym učiteľom
* prvý týždeň realizovať bez skúšania, žiakov hodnotiť len slovne
* prvé dva týždne nepísať testy, písomky, ... a podporiť tak postupný návrat do obvyklého režimu
* adaptačným procesom musí prejsť každá trieda po návrate do školy

Odporúčané zásady adaptačného obdobia:

* budovať na tom, čo žiak dokáže, rozvíjať to, čo ovláda, podporovať žiaka pochvalou, povzbudením, získať si jeho záujem, nadšenie pre prácu a vzdelávanie,
* ak v triede dôjde k identifikácii žiaka, ktorý vo výraznej miere nedosahuje očakávané výsledky, a je tak ohrozený jeho ďalší vzdelávací pokrok, je vhodné využiť podporu školského špeciálneho pedagóga, asistenta učiteľa a odborných zamestnancov,
* venovať zvýšenú pozornosť a podporu žiakom so špeciálnymi výchovno-vzdelávacími potrebami atiež tým, ktorí boli v kontakte so školou málo alebo vôbec a ktorí vykazujú varovné signály naznačujúce ohrozenie dieťaťa,
* udržiavať dobrú komunikáciu s rodičmi tak, ako ste si ju zaužívali pri dištančnej výučbe.

Aktivity si pripraví každý triedny učiteľ individuálne podľa situácie v kolektíve. Učitelia môžu využiť materiál „Ako podporiť návrat žiakov do škôl“ na portáli [www.ucimenadialku.sk](http://www.ucimenadialku.sk). Spolupracujú so školským psychológom a špeciálnym pedagógom.

Školský psychológ nielen žiakom, ale aj ich rodičom a pedagógom môže poskytovať individuálne konzultácie vo vyhradených hodinách, ktoré zverejní aj na webovom sídle školy. V rámci adaptačného procesu sa zamerajte na možné varovné signály naznačujúce, že je potrebné venovať žiakovi zvýšenú pozornosť: nezapája sa do činností v triede; je nepozorný, nesústredený; má špecifické prejavy v správaní: mĺkvosť, verbálna či fyzická agresivita, výbušnosť, vzdor, často prejavuje smútok, ľútosť, obavy, pôsobí uzatvorene, odmieta komunikovať; neadekvátne reaguje na bežné podnety (napr. plačom, výbuchmi zlosti); nemá záujem o sociálne interakcie so spolužiakmi ani s učiteľmi; zvýšené fyzické ťažkosti (napr. bolesti brucha, hlavy, zvracania, nechutenstvo...). Pri identifikácii vyšších signálov je potrebné, aby triedny učiteľ spolupracoval s rodičmi, s odborníkmi a školským podporným tímom (školský špeciálny pedagóg, školský psychológ).

Činnosti, ktoré sa reálne vykonávajú v triedach sa zapisujú počas adaptačného obdobia do triednej knihy napr.:

* aktivity zamerané na rozvoj komunikácie a riešenie konfliktov,
* aktivity, vedúce k posilňovaniu vzťahov, komunikácie a spolupráce,
* aktivity súvisiace s duševným zdravím,
* aktivity zamerané na prevenciu problémového správania,
* aktivity zamerané na rozvoj pozitívnej klímy v triede,
* aktivity zamerané na rozvoj empatie a tolerancie,
* aktivity zamerané proti šikane,
* osvetové a iné aktivity školského psychológa.

Hodnotenie žiakov počas adaptačného vzdelávania:

* prvý týždeň bez skúšania, klasifikácie
* žiakov hodnotiť len slovne, využívať formatívne hodnotenie a učiť žiakov k sebahodnoteniu
* pri hodnotení žiakov zohľadniť špecifickú situáciu počas školského roka
* nepísať počas adaptačného obdobia testy, písomky, ...
* oceňovať individuálne úspechy a pokroky a motivovať ich k ďalšej práci na sebe

**POADAPTAČNÉ OBDOBIE**

Poadaptačné obdobie začína po dvoch týždňoch adaptačného procesu v škole a znamená návrat k „normálnemu“ rozvrhu.

Záväzné pravidlá poadaptačného obdobia:

* žiaci majú priestor na postupný nábeh do klasického režimu
* učitelia využívajú vo zvýšenej miere skupinovú prácu, vzájomné učenie, vhodné digitálne nástroje, učebné pomôcky
* učitelia a vedenie školy udržiavajú dobrú komunikáciu s rodičmi
* pozornosť sa sústreďuje na ten vzdelávací obsah, ktorý potrebuje žiak vysvetliť alebo precvičiť
* buduje sa na tom, čo žiak dokáže, rozvíjame to čo ovláda, podporujeme žiaka pochvalou, povzbudením, získavame si jeho záujem a nadšenie pre prácu a vzdelávanie
* ak v triede identifikujeme žiaka, ktorý vo výraznej miere nedosahuje očakávané výsledky využijeme podporu školského psychológa a asistenta psychológa
* venujeme zvýšenú podporu a pozornosť žiakom so ŠVVP

**PRIEBEŽNÉ A ZÁVEREČNÉ HODNOTENIE ŽIAKOV POČAS PREZENČNÉHO VZDELÁVANIA**

Hodnotenie žiakov sa riadi Usmernením k priebežnému hodnoteniu a celkovému prospechu žiakov základnýchškôl v školskom roku 2020/2021 počas mimoriadnej situácie a núdzového stavu vyhlásenom v súvislosti s ochorenímCOVID-19 (ďalej „Usmernenie k hodnoteniu žiakov ZŠ“), ktoré vydalo MŠVVaŠ SR.

Zásady hodnotenia:

* zabezpečiť spravodlivosť pri hodnotení každého žiaka
* dodržiavať kritéria hodnotenia v jednotlivých predmetoch so zohľadnením redukcie a prioritizácie učiva
* sústrediť pozornosť na poskytovanie slovnej spätnej väzby
* akceptovať jedinečnosť podmienok žiakov na vzdelávanie (v prípade dištančného vzdelávania)
* v adaptačnom období v škole počas prvého týždňa neskúšať a neznámkovať, nezadávať domáce úlohy, počas druhého týždňa nepísať testy a iné písomné práce

Tieto pokyny riaditeľky sa vzťahujú na základné prevádzkové podmienky školy po dobu trvanie potreby dodržiavania epidemiologických opatrení a odporúčaní. Je možné ich meniť vzhľadom na novozistené okolnosti.

**Cieľom tohto dokumentu je uľahčiť adaptáciu prechodu žiakov na prezenčnú formu vzdelávania. Je dôležité dodržiavať ustanovenia tohto plánu a zároveň prihliadať na individuálne potreby žiaka.**

V Sečovciach, 16.4.2021

Mgr. Slavka Tóthová

 riaditeľka školy